Hajro Babameto

Hajro Babameto (1925–2010) ishte një intelektual me origjinë nga Gjirokastra, i biri i patriotit dhe mësuesit Hysni Babameto. U arrestua në fund të vitit 1946 moshën 21 vjeç nga regjimi komunist shqiptar si pjesëtar i një grupi studentësh socialdemokratë antikomunistë të lidhur me Ballin Kombëtar. Në fillim të vitit 1947 u dënua me 7 vjet burg, konfiskim pasurie dhe heqjen e së drejtës elektorale. Kreu dënimin në burgun e Tiranës dhe në kampin famëkeq të punës në Vloçisht për tharjen e kënetës së Maliqit. U lirua në vitin 1949. Në vitet në vijim, shërbeu i heshtur si profesor i matematikës në fillim në Krutje dhe në Lushnjë, e më pas në gjimnazet e Tiranës Petro Nini Luarasi e Partizani.
Vdiq në Tiranë vitin 2010.  

 Referime